En medicina, un **catéter** é un tubo que se pode introducir nun vaso sanguíneo para tratar doenzas ou realizar un procedemento médico cunha finalidade diagnóstica ou terapéutica, que permite a drenaxe ou a inxección de líquidos ou mesmo o acceso de instrumentos cirúrxicos. O primeiro catéter foi inventado nos Estados Unidos en 1752 por Benjamin Franklin, ao deseñar un catéter urinario para o seu irmán.

Descrición
----------

Un catéter é un tubo que se pode introducir nun corpo. Poden permitir a drenaxe, a administración de fluídos, o acceso por instrumentos cirúrxicos, e unha ampla variedade de outros usos, dependendo do tipo de catéter.

Os catéteres adoitan ser feitos de materiais flexibles como o plástico médico, o látex, ou a silicona. O tipo e tamaño do catéter a usar pode variar dependendo da natureza específica do procedemento ou tratamento. Para a maioría dos usos, o catéter é un tubo fino, suave e flexible, pero tamén pode ser de maior diámetro e consistencia máis dura. O catéter metálico chámase agulla.

Introdución e usos
------------------

Os catéteres poden introducirse no corpo de varias maneiras. Por exemplo, un catéter venoso central, introducido a través dunha vea grande, pode usarse para administrar medicacións ou nutrición a un paciente, ou para recoller mostras de sangue para análises.

 CatéteresOutros catéteres son chamados *liña* ou *line* en inglés (por exemplo catéter Hickman ou catéter de liña ou da liña Hickman tamén se chama liña Hickman).

O proceso de inserción dun catéter chámase **cateterismo**.

Os catéteres tamén se usan frecuentemente en medicina de diagnóstico. Por exemplo, un catéter cardíaco pode usarse para realizar un cateterismo cardíaco, no que se introducen contraste e un catéter no corazón dun paciente para visualizar as arterias coronarias e detectar bloqueos.

Riscos
------

A seguridade e os riscos relacionados co uso de catéteres dependen do tipo específico de catéter e do procedemento concreto. Algunhas complicacións potenciais inclúen infeccións, danos aos vasos sanguíneos, e reaccións alérxicas ao material do catéter.

Termo
-----

O termo "**catéter**" é un neoloxismo que deriva do del latín *cathĕter*, e este do grego καθετήρa, *katheter* que significa "algo que se envía abaixo ou dentro".

Na terminoloxía médica portuguesa existe unha distinción entre "catéter" e "sonda", tamén recollida en galego. O termo "***sonda***" empregase preferentemente cando o catéter se introduce a través dun orificio ou canle corporal natural, por exemplo sonda nasogástrica (introducida polas fosas nasais para chegar ao estómago), sonda vesical ou sonda de Foley (para a drenaxe da vexiga), ou sonda rectal.

Noutras linguas, os termos utilizados para "catéter" teñen a mesma orixem pero tamén poden variar. Por exemplo, en inglés, o termo "catheter" tamén se emprega de maneira xeral; en francés, utilízase o termo "cathéter" e en alemán "Katheter".

Notas
-----

1. ↑  "Dicionario; catéter". *Real Academia Galega*. Consultado o 2023-07-16.
2. ↑  Now, Circulating (2013-07-26). "The First Postmaster General". *Circulating Now from the NLM Historical Collections* (en inglés). Consultado o 2023-07-16.
3. ↑  "Dicionario; cateterismo". *Real Academia Galega*. Consultado o 2023-07-16.
4. ↑  Feneley, Roger C. L.; Hopley, Ian B.; Wells, Peter N. T. (2015-11-17). "Urinary catheters: history, current status, adverse events and research agenda". *Journal of Medical Engineering & Technology* (en inglés) **39** (8): 459–470. ISSN 0309-1902. PMC 4673556. PMID 26383168. doi:10.3109/03091902.2015.1085600.
5. ↑  "CATÉTER". *Etimologías de Chile - Diccionario que explica el origen de las palabras* (en castelán). Consultado o 2023-07-16.
6. ↑  "Dicionario; sonda". *Real Academia Galega*. Consultado o 2023-07-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Catéter Modificar a ligazón no Wikidata*** |

* Catéter Hickman
* Catéter venoso central
* Páxina de homónimos sonda

|  |  |
| --- | --- |
| Control de autoridades | 
* Wd: Q652297
* BNCF: 61094
* BNF: 11982708p
* GEC: 0089493
* JSTOR: catheters
* LCCN: sh85021026
* MAG: 2781267111
* NKC: ph405069
* PSH: 12762

 |

|  |  |
| --- | --- |
| Identificadores | 
* MeSH: D057785
* MeSH: E07.132
* UMLS: C0085590

 |

---

|  |  |
| --- | --- |
| Este artigo tan só é un bosquexo |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---